Държавен вестник, бр. 96, 2009 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  96
съседната сграда разстоянието от димния люк 
до съседната сграда е по-голямо от разликата 
във височините на двете сгради.
Чл. 117. В помещенията, за които се проекти-
ра естествена ВСОДТ, се предвиждат приточни 
отвори с площ, съответстваща на площта на 
димните люкове съгласно табл. 14. Допуска се 
намаляване на площта на приточните отвори 
до 60 % от площта, определена по табл. 14, 
за сметка на пропорционалното увеличаване 
на площта на димните люкове. Максималната 
площ на единичен приточен отвор е 2 m2.
Чл. 118. (1) Производителността на приточ-
ната принудителна инсталация на ВСОДТ е до 
80 % от производителността на смукателната 
принудителна вентилация.
(2) Скоростта на постъпващия в помеще-
нията въздух е не по-голяма от 2 m/s, като не 
се отчита ветровото натоварване.
(3) Вентилационните системи за отвеждане на 
дима и топлината се захранват с електрическа 
енергия като потребители от първа категория 
с автоматично превключване на захранването 
или от собствен енергиен източник.
Чл. 119. (1) Принудителните смукателни 
вентилатори на ВСОДТ се проектират така, 
че в продължение на 60 min да издържат на 
температурно въздействие 300 °С.
(2) Въздухопроводите на ВСОДТ за транс-
портиране на димни продукти се проектират с 
огнеустойчивост най-малко EI 120 и се изпъл-
няват от продукти с клас не по-малък от А2.
Чл. 120. Отворите за приток на въздух се 
разполагат равномерно разсредоточени в бли-
зост до евакуационните изходи и на височина 
не повече от 1 m.
Чл. 121. (1) Вентилационните системи за 
отвеждане на дима и топлината се управляват 
от централи за управление с възможност за 
автономна работа в продължение на 72 часа, 
която се осигурява от собствен енергоизточник. 
Вентилационните системи за отвеждане на 
дима и топлината се управляват с двустепенно 
осигуряване посредством ръчно дистанционно 
задействане и автоматично активиране.
(2) Вентилационните системи за отвеждане 
на дима и топлината се задействат от сигнал 
на датчик на автоматична пожароизвестителна 
инсталация или автономна система за извес-
тяване.
(3) Вентилационните системи за отвеждане 
на дима и топлината се проектират така, че до 
60 s от задействането на командния сигнал да 
достигат проектното ниво на производителност.
(4) За осигуряване на надеждно и свое-
временно отваряне на димните люкове и на 
отворите за приточен въздух се предвиждат 
пневмоцилиндър, електродвигател, пиропатрон-
на система или други устройства за отваряне.
(5) Отварянето на приточните отвори или 
задействането на приточната инсталация на 
ВСОДТ се осъществява непосредствено след 
отварянето на димните люкове или задейства-
нето на смукателната инсталация на ВСОДТ.
Чл. 122. (1) При проектирането на венти-
лационни системи за отвеждане на дима и 
топлината се спазват изискванията на табл. 14.
(2) Минималните стойности на аеродина-
мичните свободни площи на димните люкове и 
кратността на въздухообмена, осъществявани от 
ВСОДТ, в зависимост от площта и височината 
на помещението, плътността на топлинното 
натоварване на помещението и височината на 
незадимяемата зона са дадени в табл. 14.
(3) Стойностите на плътността на топлинно-
то натоварване в помещенията за съхраняване 
на горими материали в зависимост от тяхното 
предназначение са дадени в приложение № 9.
(4) Височината на незадимяемата зона се 
определя от пода до кота 0,2 m над горния край 
на най-високо разположения отвор към съсед-
но помещение или от пода до долния край на 
димния резервоар, но не по-ниско от 2 m над 
най-високо обитаемата кота в помещението. 
Височината на незадимяемата зона се приема 
до 80 % от височината на помещението.
Чл. 123. (1) За ограничаване на разпростра-
няването на димни продукти при пожар и за 
ефективното им отстраняване от помещенията 
се проектират димни резервоари, обособени с 
вертикални прегради – таванни екрани, спус-
кани от тавана към пода, с дължина от 20 до 
50 % от височината на помещението. Димните 
продукти се отстраняват от димните резервоари 
посредством ВСОДТ.
(2) Таванните екрани се проектират активни 
или пасивни и с минимален клас по реакция 
на огън С d0 за постигане на изискването за 
непроницаемост в продължение на най-малко 
30 min при температурно въздействие 300 °С. 
(3) Максималната площ на димния резервоар 
при наличие на димни люкове е 2000 m2, а при 
наличие на механични вентилатори – 2600 m2. 
Максималният обем на димните резервоари 
е 2600 m3, а максималната дължина на всеки 
димен резервоар по осите – 60 m.
(4) Максималната площ на димния резерво-
ар в сгради с атриуми при наличие на димни 
люкове е 1000 m2, а при наличие на механични 
вентилатори – 1300 m2. Максималният обем 
на димните резервоари е 1300 m3, а макси-
малната дължина на всеки димен резервоар 
по осите – 30 m.
Чл. 124. Вентилационни системи за отвежда-
не на дима и топлината може да се проектират 
и въз основа на методите по БДС EN 12101: 
6 „Системи за управление на дим и топлина. 
Част 6: Изисквания за системи с диференциално 
налягане. Комплекти“, свързани с частите за 
проектиране от същия стандарт.